7-Eleven

A Seven Eleven (セブン-イレブン, 7-Eleven) egy nemzetközi kiskereskedelmi bolthálózat a Seven Eleven Japan Co. Ltd irányítása alatt, amely a Seven & I Holdings Co. japán vállalatcsoport részét képezi. Az üzletek számát tekintve a világ legnagyobb franchise kiskereskedelmi hálózat üzemeltetőjeként 16 országban, köztük Japánban, az Egyesült Államokban, Tajvanban, Thaiföldön, Dél-Koreában, Kínában, Malajziában, Indonéziában, Mexikóban, Kanadában, Ausztráliában, Szingapúrban, Fülöp szigeteken, Norvégiában, Svédországban és Dániában összesen 44698 db bolt (2011. december) működik. Története 1927-ben Dallasban, az addig kizárólag jég forgalmazását végző Southland Corporation jogelődjének, a Southland Ice Company egyik alkalmazottja, Joe C. Thompson tej, tojás és kenyér értékesítést kezdett a cég egyik telephelyén tekintettel a jég felhasználhatóságára a friss élelmiszerek tárolásakor. A nagy számú értékesítési ponttal rendelkező cég gyorsan felismerte, hogy az alapvető élelmiszerek beszerzésekor a vásárlók számára lényeges szempontként szerepel annak közelsége, így előnyhöz juthat az egymástól nagyobb távolságra található élelmiszerboltokkal szemben. Az üzletek reggel 7 órától este 11 óráig tartó nyitvatartása akkoriban példa nélküli volt, ebből adódóan azok 1946-tól fogva a 7-eleven elnevezést kapták. 1952-ben nyílt meg a 100. üzlet, míg 1962-től fokozatosan kiterjesztették a nyitvatartást 0-24 óráig. Az 1980-as években felmerülő pénzügyi nehézségek miatt a cég abbahagyta a jéggel történő kereskedést, a fennálló csődhelyzetben a japán Ito-Yokado nyújtott segítséget, amely 1991-re tulajdonosként már komoly befolyással bírt. 2005-ben, az Ito-Yokado által alapított Seven & I Holdings Co. leányvállalatává vált. Seven Eleven Japánban 1973 novemberében a supermarket láncot üzemeltető Ito-Yokado japán cég leányvállalata, a York Seven megvásárolja a Seven Eleven bolthálózat belföldi működtetéséhez szolgáló licencet a Southland Corporation-tól. Az első üzlet egy évvel később, Tokióban nyílik meg, az első eladott termék egy napszemüveg. 1975 Fukushima Prefektúra Kóriyama városban vezetik be elsőként a 24 órán át tartó folyamatos nyitvatartást. 1976 Az üzletek száma eléri a 100-at. 1978 A cég megkapja a Seven Eleven Japan nevet, mely jelenleg is használatos. 1981 A céget jegyzik a Tokiói Értéktőzsde elsőszámú értékpapírjai között. 2001 Seven Bank megalapítása, az üzletekben többfunkciós ATM terminálok létesítése. 2005-ig bezárólag a Seven Eleven Japan irányítása alá kerül az egykori amerikai anyavállalat és a 14 további országra kiterjedő bolthálózat. Ebben az évben az Ito-Yokado-val közösen megalapítják a Seven & I Holdings kiskereskedelmi vállalatcsoportot. A 7-Eleven japán megjelenése a jelenleg is vezérigazgatói posztot betöltő Suzuki Toshifumi nevéhez köthető. 1963-tól kezdve az akkor még kis méretű Ito-Yokado vezető beosztású tagja a hetvenes években jutott arra az elgondolásra, hogy a japán piacon létjogosultsága van kis méretű, a közvetlen környezet igényeit kielégítő boltokra amely kivitelezhető a Southland Corporation által működtetett minta alapján. A Seven Eleven Japan jogelődje, a York Seven megalapítását és a licenc megvásárlást követően létrehozta a Japánban máig piacvezető élelmiszer és egyéb árucikkek, valamint különböző banki, biztosítási, szállítási, elektronikus vásárlási és egyéb szolgáltatásokat nyújtó kiskereskedelmi franchise rendszert. Jegyzetek További információk Seven Eleven Japan hivatalos honlap 2007-es adatok a boltok számáról 7-Eleven története az USA-ban 1927-től 1999-ig Seven & I Holdings Co. 2005 őszi negyedéves jelentés Suzuki Toshifumi interjú, 2009 május 25 - TV Tokyo